CELEX: 32011R0151
Language: sk
Date: 2011-02-18
Title: Nariadenie Komisie (EÚ) č. 151/2011 z  18. februára 2011 , ktorým sa mení a dopĺňa príloha I k nariadeniu Európskeho parlamentu a Rady (ES) č. 854/2004, pokiaľ ide o zver z farmových chovov  Text s významom pre EHP

19.2.2011   
            
            
               SK
            
            
               Úradný vestník Európskej únie
            
            
               L 46/17
            
         NARIADENIE KOMISIE (EÚ) č. 151/2011
   z 18. februára 2011,
   ktorým sa mení a dopĺňa príloha I k nariadeniu Európskeho parlamentu a Rady (ES) č. 854/2004, pokiaľ ide o zver z farmových chovov
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 17 ods. 1,
   keďže:
   
               (1)
            
            
               V nariadení (ES) č. 854/2004 sa stanovujú osobitné predpisy týkajúce sa organizácie úradných kontrol produktov živočíšneho pôvodu určených na ľudskú spotrebu.
            
         
               (2)
            
            
               V kapitole VII oddielu IV prílohy I k nariadeniu (ES) č. 854/2004 sa stanovujú osobitné požiadavky na úradné kontroly týkajúce sa zveri z farmových chovov a mäsa z nej. Jednou z uvedených požiadaviek je, že prehliadnutú zver z farmových chovov a mäso z nej má sprevádzať certifikát vyhotovený v súlade s jedným zo vzorov uvedených v kapitole X uvedeného oddielu.
            
         
               (3)
            
            
               V nariadení Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), sa stanovuje, že prevádzkovatelia potravinárskych podnikov môžu za určitých podmienok zabíjať vtáky nadradu bežce z farmových chovov a určité kopytníky z farmových chovov na mieste pôvodu so súhlasom príslušného orgánu. Medzi uvedenými podmienkami sa konkrétne uvádza, že zabité zvieratá má sprevádzať vyhlásenie prevádzkovateľa potravinárskeho podniku, ktorý zvieratá choval, a certifikát vydaný a podpísaný úradným alebo schváleným veterinárnym lekárom. Certifikátom, ktorý vydal a podpísal úradný alebo schválený veterinárny lekár, sa má okrem iného potvrdiť správny spôsob zabitia a vykrvenia zvieraťa, ako aj čas a dátum jeho zabitia.
            
         
               (4)
            
            
               V nariadení (ES) č. 853/2004 zmenenom a doplnenom nariadením Komisie (EÚ) č. 150/2011 (3) sa v určitých prípadoch povoľuje, aby vyhlásenie prevádzkovateľa potravinárskeho podniku zahŕňalo potvrdenie o správnom spôsobe zabitia a vykrvenia zvieraťa, ako aj o čase a dátume jeho zabitia.
            
         
               (5)
            
            
               V takýchto prípadoch je vhodné stanoviť, že úradný alebo schválený veterinárny lekár má vykonávať pravidelné kontroly činnosti osôb vykonávajúcich zabíjanie a vykrvovanie zvierat. Preto je potrebné zodpovedajúcim spôsobom zmeniť a doplniť kapitolu VII oddielu IV prílohy I k nariadeniu (ES) č. 854/2004.
            
         
               (6)
            
            
               Vzor zdravotného certifikátu pre zvieratá zabité v poľnohospodárskom podniku sa navyše uvádza v časti B kapitoly X oddielu IV prílohy I k nariadeniu (ES) č. 854/2004. Vzor zdravotného certifikátu zahŕňa údaje potvrdzujúce správne vykonanie zabitia a vykrvenia. V prípadoch, keď je takéto potvrdenie uvedené vo vyhlásení prevádzkovateľa potravinárskeho podniku, by sa mal poskytnúť nový vzor zdravotného certifikátu.
            
         
               (7)
            
            
               Nariadenie (ES) č. 854/2004 by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 854/2004 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. februára 2011
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 139, 30.4.2004, s. 206.
   
      (2)  Ú. v. EÚ L 139, 30.4.2004, s. 55.
   
      (3)  Pozri stranu 14 Ú. v. EÚ.
   
      PRÍLOHA
      Oddiel IV prílohy I k nariadeniu (ES) č. 854/2004 sa mení a dopĺňa takto:
      
                  1.
               
               
                  Časť A kapitoly VII sa mení a dopĺňa takto:
                  
                              a)
                           
                           
                              bod 4 sa nahrádza takto:
                              
                                          „4.
                                       
                                       
                                          Certifikát zodpovedajúci vzoru v kapitole X časti A má sprevádzať živé zvieratá prehliadnuté v poľnohospodárskom podniku. Certifikát podľa vzoru v kapitole X časti B má sprevádzať zvieratá prehliadnuté a zabité v poľnohospodárskom podniku. Certifikát vyhotovený v súlade so vzorom uvedeným v kapitole X časti C má sprevádzať zvieratá, ktoré boli prehliadnuté a zabité v poľnohospodárskom podniku v súlade s oddielom III bodom 3 písm. a) prílohy III k nariadeniu (ES) č. 853/2004.“;
                                       
                                    
                        
                              b)
                           
                           
                              dopĺňa sa tento bod 5:
                              
                                          „5.
                                       
                                       
                                          Ak príslušný orgán súhlasí s tým, aby prevádzkovateľ mohol potvrdzovať správny spôsob zabitia a vykrvenia zvierat, úradný alebo schválený veterinárny lekár vykonáva pravidelné kontroly činnosti osôb vykonávajúcich zabíjanie a vykrvovanie.“
                                       
                                    
                        
            
                  2.
               
               
                  V kapitole X sa dopĺňa táto časť C:
                  „C.   VZOR ZDRAVOTNÉHO CERTIFIKÁTU PRE ZVER Z FARMOVÝCH CHOVOV, KTORÁ BOLA ZABITÁ V POĽNOHOSPODÁRSKOM PODNIKU v súlade s oddielom III bodom 3 písm. a) prílohy III k nariadeniu (ES) č. 853/2004.